પરંતુ બીજીતરફ પાણી ક્ષેત્રના જ્ઞાતાઓ દ્વારા એક એવી પણ સુચક ટહેલ આજ રોજ ફરીથી જયારે ગુજરાતના મુખ્યપ્રધાન વિજયભાઈ કચ્છથી રૂબરૂ થવા આ જિલ્લાના આવતીકાલે મહેમાન બનનાર છે ત્યારે મુકી રહ્યા છે કે, જામનગરના જોડીયામાં ૧૦૦ એમએલડી વોટરટ્રીટમેન્ટ પ્લાન્ટ મુકાયો છે તેવો જ ૧પ૦ એમએલડીનો હકીકતમાં વોટર ટ્રીટમેન્ટ પ્લાનટ કચ્છમાં ફાળવવા યુદ્ધના ધોરણે વિચારણા કરવી જોઈએ.આ બાબતે જળક્ષેત્રના અભ્યાસુ-અનુભવી લોકોની વાત માનીએ તો હકીકતમાં જે પ્લાન્ટ ગુજરાત સરકાર દ્વારા જામનગરના જોડીયા ખાતે સ્થાપાનો વિચાર કરાયો છે તે ૧પ૦ એમએલડીના વોટર ટ્રીટમેન્ટ પ્લાન્ટ જેવો જ પ્લાન્ટ કચ્છ તરફ લાવવાની જરૂર છે. વોટર ટ્રીટમેન્ટ પ્લાન્ટ તમામ મોરચે સફળ અને સરળ તો જ બને કે તે ઓપન સી ખુલ્લા દરીયામાં સ્થાપવામા આવે. આ ઉપરાંત ટાપુ કે ક્રીક એરીયાઓ હોય ત્યા ન સ્થાપવામા આવે. તેની કોસ્ટીંગ નીચી લાવવી હોય તો ક્રીક ખાડી એરીયાથી દુર અને ટાપુ જેવા વિસ્તારોથી પણ અલગ સ્થાપના કરવી જોઈએ. તો દરેક રીતે પોષક પુરવાર થઈ શકે તેમ છે. ગુજરાત સરકાર દ્વારા જોડીયા પાસે વોટર ડીશેલીનેશન પ્લાન્ટ એટલે કે દરીયાનું ખારૂ પાણી મીઠું કરવાનો પ્રોજેટક સ્થાપવાનો પ્રયાસ કરાયો છે તે આવકારદાયક છે પરંતુ તેના આયોજન અને પૂૃવ તૈયારી કે સર્વેમાં કયાંક ને કયાંક મોટી કચાશ રહી ગઈ હોય તેવુ લાગી રહ્યુ છે.